Fonte de los Cuatro Caños

La fonte de los Cuatro Caños ye una fonte pública urbana asitiada na plaza hómonima de La Corredoria, na parroquia d'Uviéu.

Ye Bien d'Interés Cultural cola categoría de Monumentu dende xineru de 1993.

Ye una obra perteneciente a les edificaciones públiques del periodu de la Ilustración n'Asturies. Formaba parte de los elementos complementarios al trazáu de la Carretera de Castiella, como'l cercanu moyón de la media llegua. Esta carretera, que'l so oxetivu yera comunicar Asturies con Lleón y Castiella, foi unu de los proyeutos más importantes del reináu de Carlos IV. Foi proyeutada pol inxenieru Marcos Vierna, siendo diseñáu'l tramu Xixón-Uviéu pol inxenieru José Manuel Palacio San Martín en 1779 y acabáu pol arquiteutu Manuel Reguera en 1794, so la supervisión de Xovellanos.

Anguaño persisten trés caños de los cuatro que tuvo nos sos oríxenes y un llargu pilón de planta semicircular. Nel fuste hai una inscripción en llatín, al rodiu l'añu d'inauguración, responsables, etc, que diz:

Foi restaurada pol Conceyu d'Uviéu en 1991. El 29 d'ochobre de 2009 el Conseyu de Patrimoniu del Principáu d'Asturies aprobó proteición a la redolada de la fonte y tamién pa otros bienes culturales de La Corredoria, como'l moyón de la media llegua y la Ponte Vieyu ente esta llocalidá y Llugones.​ El resolvimientu de proteición d'estes redolaes foi aprobáu'l 1 de febreru de 2010. El 13 de xunetu de 2019 pela madrugada foi estrozada por un conductor borrachu.

 Bibliografía 


 Referencies 

 Enllaces esternos 

Categoría:Bienes d'interés cultural d'Asturies
Categoría:Monumentos d'Uviéu
Categoría:Fontes d'Asturies